Foto: YHXX Qamchiq dovoniga harakatni vaqtinchalik cheklash uchun Toshkent viloyatining ayrim hududlarida postlar tashkil etildi. Bu haqda Ichki ishlar vazirligi Jamoat xavfsizligi departamenti Yo‘l harakati xavfsizligi xizmati xabar bermoqda. Postlar ro‘yxati: 1) A-373 avtomobil yo‘lining 107-kilometrida (Piskent tumani, Murotali MFY); 2) A-373 avtomobil yo‘lining 131-kilometrida (Ohangaron tumani, Beskostin chorrahasi); 3) A-373 avtomobil yo‘lining 137-kilometrida (Ohangaron shahri, Rohat kafesi); 4) A-373 avtomobil yo‘lining 180-kilometrida (Angren shahar, Angren terminali oldi); 5) A-373 avtomobil yo‘lining 183-kilometrida (Angren shahridan chiqish). “Barcha haydovchilardan vaziyatni to‘g‘ri tushunib, YPX xodimlarining ishoralariga qat’iy amal qilishlarini so‘raymiz”, deyiladi ma’lumotda. Bundan oldin Qamchiq dovonida yo‘lning chetki qismi o‘pirilib tushgandi. Dovondan o‘tgan A-373 avtomobil yo‘lining 229-kilometrida qor ko‘chkisi sodir bo‘lgan.